Jella Lepman

Jella Lepman (15 a viz Mae 1891 e Stuttgart - 4 a viz Here 1970 e Zürich) a oa ur skrivagnerez, kazetennerez ha troourez alaman, ha krouerez Internationale Jugendbibliothek München.

 He buhez 
Lepman a gasas he yaouankiz en he familh yuzev e Stuttgart. E 1936 ez kuitaas Alamagn gant he daou vugel hag ez eas d'ar Rouantelezh-Unanet ma labouras evit BBC hag ABSIE (American Broadcasting Station in Europe).

E 1945 e tistroas da Alamagn hag e voe lakaet da guzulierez rann "adkelenn" ar maouezed hag ar maouezed yaouank bet krouet gant an Amerikaned el lodenn eus Alamagn aloubet gant arme SUA. Edo o chom e Bad Homburg ha goude-se e München.
E 1946 ec'h aozas Internationale Jugendbuchausstellung (diskouezadeg etrebroadel levrioù evit ar yaouankiz), hag a voe ar c'hentañ diskouezadeg etrebroadel aozet en Alamagn goude an Eil Brezel-bed. D'ar 14 a viz Gwengolo 1949 e tigoras an Internationale Jugendbibliothek. 

 Oberennoù
 Der verschlafene Sonntag (1927)
 Wer ist Lux? Eine Detektivgeschichte für die Jugend (1950)
 Die schönsten Gutenachtgeschichten (1957–1968)
 Das Geheimnis vom Kuckuckshof. Eine Detektivgeschichte aus dem Schwarzwald (1958)
 Die Kinderbuchbrücke (1964)
 Kinder sehen unsere Welt. Texte und Zeichnungen aus 35 Ländern (1970)

 Diwar he fenn
 Walter Scherf: Lepman, Jella. In: Neue Deutsche Biographie (NDB). Band 14, Duncker & Humblot, Berlin 1985 

 Liamm diavaez
 Testennoù gant ha diwar Jella Lepman e lec'hienn DNB

Rummad:Ganedigezhioù  1891
Rummad:Marvioù 1970
Rummad:Skrivagnerezed alamanek
Rummad:Skrivagnerezed Alamagn